Source: http://docplayer.fi/7209226-Yritys-ja-paaomaverouudistus-efektiivinen-verorasitus-h-allitus-julkaisi-kannanoton-yritys-ja-paaomaverotuksen-artikkeleita.html
Timestamp: 2018-07-18 19:25:58+00:00
Document Index: 11127045

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko\n']

Yritys- ja pääomaverouudistus. efektiivinen verorasitus. H allitus julkaisi kannanoton yritys- ja pääomaverotuksen ARTIKKELEITA. - PDF
Download "Yritys- ja pääomaverouudistus. efektiivinen verorasitus. H allitus julkaisi kannanoton yritys- ja pääomaverotuksen ARTIKKELEITA."
1 Kansantaloudellinen aikakauskirja 100. vsk. 2/2004 ARTIKKELEITA Yritys- ja pääomaverouudistus 2005 sekä efektiivinen verorasitus Harri Hietala* VTL, tutkija Helsingin yliopisto ja HECER * Kiitän Seppo Karia ja Klaus Kulttia saamistani kommenteista. 1 Aluksi H allitus julkaisi kannanoton yritys- ja pääomaverotuksen uudistamisesta vuoden 2003 marraskuun puolivälissä (Valtiovarainministeriö 2003). Hallituksen kannanotto on herättänyt runsaasti julkista keskustelua. Suunnitelmassa luvataan muutoksia verokantoihin, osinkoverotukseen, luovutusvoittojen hankintameno-olettamaan ja varallisuusverotukseen. Verouudistuksen on määrä tulla voimaan vuoden 2005 alusta. Toukokuussa 2004 valmistuvaan lopulliseen ehdotukseen ja lakiin tullee pieniä muutoksia, jotka koskenevat lähinnä siirtymäaikaa. Oheiset laskelmat on laadittu kannanoton perusteella. Seuraavassa tarkastellaan verouudistusesityksen vaikutusta verokirjallisuudessa usein käytettyihin pääomakustannukseen ja efektiivisiin veroasteisiin. Näiden avulla arvioidaan esityksen vaikutuksia Suomen verotukselliseen kilpailukykyyn ja verotuksen investointikannustimiin ja -vääristymiin. Vertailua tehdään kilpailukyvyn kannalta muihin maihin ja kannustimien osalta Suomen nykyiseen järjestelmään. Luvussa 2 tarkastellaan pääasiassa verotuksen tasoa kansainvälisesti eli verokilpailukykyä pörssiyhtiön näkökulmasta. Luvussa 3 arvioidaan investointikannustimia erityisesti listaamattoman osakeyhtiön kannalta. Tarkastelussa tulee esille mm. yritysverotuksen kilpailukyvyn vahvistuminen, mutta toisaalta varsinkin listaamattoman osakeyhtiön verotuksen muutokset, jotka todennäköisesti heikentävät ja vääristävät investointikannustimia. Menetelmän kuvaus löytyy mm. julkaisuista Devereux ja Griffith (1998), komissio (2001) ja Hietala (2004). Esimerkiksi Euroopan komissio on käyttänyt menetelmää tutkiakseen sisämarkkinoiden toimintaa haittaavia veroesteitä. Investoinnin verokannustimia tarkastellaan kahdenlaisilla veroasteilla: efektiivisillä rajaveroasteilla (EMTR) ja efektiivisillä keskimääräisillä veroasteilla (EATR). Ne mittaavat oletetunlaisten investointien verorasitusta, jo- 114
2 Harri Hietala 1 Ns. erityisiä investointikannustimia ei ole otettu huomioon. hon vaikuttavat niin verokanta- kuin veropohjatekijät. Efektiivinen rajaveroaste tarkastelee (marginaali-investoinnille) lisäinvestointiyksikölle lankeavaa verorasitusta suhteellista verokiilaa: ( p s )/p, jossa s on vaihtoehtoisen (korko)sijoituksen verojen jälkeinen reaalinen tuottoaste. Se vaikuttaa siten yrityksen investoinnin kokoa koskevaan päätökseen (laskevasti) nostamalla investoinnilta vaadittavaa veroja edeltävää reaalista (normaali)tuottoa eli ns. pääomakustannusta ( p ). Efektiivinen keskimääräinen veroaste tarkastelee puolestaan voitollista könttäsummaista investointia ja ottaa siten huomioon investoinnin tuottamalle puhtaalle voitolle lankeavan verorasituksen: ( R* R )/R*, jossa R* on veroja edeltävä puhdas voitto ja R on verojen jälkeinen voitto. Sen ajatellaan vaikuttavan investointipäätöksen ensimmäiseen vaiheeseen, kun yritys päättää investoinnin toteuttamisesta ja sen sijoitusmaasta ja investoija on ensisijaisesti kiinnostunut voiton ja tämän (osinkoina tapahtuvan) jaon verokohtelusta. Laskelmissa on oletettu, että (teollisuus)investointi koostuu koneista ja laitteista 48 %, rakennuksista 28 %, aineettomasta omaisuudesta (patenteista) 2 % ja varastoinvestoinneista 22 %. Kansallisen investoinnin tapauksessa rahoituksen oletetaan tapahtuvan 55 %:sti pidätetyillä voitoilla, 35 %:sti velalla ja 10 %:sti osakeannilla 1. Kun pörssiyhtiön yksityisen omistajan/rahoittajan verotus otetaan huomioon, omistajan oletetaan maksavan korkeimman rajaverokannan. Tytäryhtiöön yli rajan suuntautuvassa investoinnissa rahoitusosuuksien oletetaan olevan yhtä suuret: tulorahoitus 1/3, velkarahoitus 1/3 ja osakerahoitus 1/3. Nimelliseksi koroksi oletetaan 7 % ja inflaatioksi 2 %. Efektiivisen keskimääräisen veroasteen tapauksessa investoinnin veroja edeltäväksi tuotoksi oletetaan 30 %. Koneiden ja laitteiden taloudellisen poistuman eli kulumisen oletetaan olevan 17,5 %, rakennusten 3,1 %, aineettoman omaisuuden 15,35 % ja varastojen 0 %. 2 Edellä kuvattuja laskelmien perusteita käytetään yleisesti ja niiden taustalla on myös empiiristä tutkimusta 3. 2 Noteeratun pörssiyhtiön efektiiviset veroasteet Hallituksen uudistusesityksessä yhteisö- ja pääomatuloverokannat eriytetään niin, että yhteisöverokanta laskee 26 %:iin ja pääomatuloverokanta 28 %:iin. Osinkojen osalta yhtiöveron hyvitysjärjestelmästä luovutaan ja osingot tulevat osittain kahdenkertaisen verotuksen piiriin kuten kansainvälinen suuntaus on ollut viime vuosina mm. EU:n sisämarkkinapaineista johtuen. Pörssiyhtiöiden jakamista osingoista 70 % lasketaan verotettavaksi pääomatuloksi. Osingoista menee tällöin veroa 19,6 %. Yli 10 vuotta omistetun omaisuuden myyntivoittojen 2 Esitellyt laskennalliset (forward-looking) verorasituksen mittarit on syytä ymmärtää eräänlaisiksi vertailuluvuiksi, joiden avulla voidaan vertailla eri maiden, vuosien tai erilaisten investoijien, rahoittajien, investointikohteiden tai rahoitusmuotojen verorasitusta ilman muiden kuin verotuksellisten tekijöiden muutosten (esim. suhdanteiden, inflaatiomuutosten) vaikutusta. Tilastopohjaiset (backward-looking) keskimääräiset veroasteet, jotka pohjautuvat toteutuneen verokertymän suhteuttamiseen veropohjaan, kertovat paremmin todellisesta verorasituksesta, mutta niiden ja siten verotuksen muutoksien vaikutusten vertaaminen on vaikeampaa muidenkin tekijöiden vaikuttaessa veroasteeseen. 3 Vertaa esimerkiksi OECD (1991), Baker & McKenzie (1999) ja komissio (2001). 115
3 ARTIKKELEITA KAK 2 / 2004 Kuvio 1. Kansallisen investoinnin EMTR yritysverotuksessa. hankintameno-olettama on uudistuksen jälkeen 40 % luovutusvoitoista menee siten veroa 16,8 % ja säilyy 20 %:na alle 10 vuotta omistetun omaisuuden osalta. Verotettavan varallisuuden alaraja nostetaan euroon ja verokanta alennetaan 0,8 %:iin. Yrityksen tasolla korkomenojen verovähennysoikeus jatkuu, mutta veroylijäämillä ei ole enää käyttöä, koska täydennysverosta luovutaan yhtiöveron hyvityksestä luopumisen myötä. Yritysten saamia luovutusvoittoja ei vapauteta verosta. Omaisuuden arvostustapaan ja myyntivoittojen inflaatioindeksointiin ei puututa. Poistojärjestelmään on tarkoitus palata tilinpäätöksen IAS/IFRS-standardin myötä (Valtiovarainministeriö 2003). 2.1 Yrityksen kansallinen investointi Tarkastellaan ensin yritysverotuksen muutoksen verokannan laskun vaikutuksia verokilpailukykyyn kansallisen investoinnin kannalta. Kuviosta 1 nähdään, kuinka Suomen efektiivinen rajaveroaste on ollut nykyisten 15 EUjäsenmaan keskiarvon yläpuolella (alle 2 %- yksikköä) 80-luvun alussa ja tämän jälkeen alapuolella lukuun ottamatta verouudistusten jälkeisiä vuosia. Näitä uudistuksia ovat olleet yhteisöverokannan laskeminen 80-luvun lopulla ja 90-luvun alussa sekä nyt esitetty verokannan alentaminen, joka laskisi efektiivisen rajaveroasteen 15 %:sta 13,1 %:iin kasvattaen investointikannustimia. Vuonna 2005 nykyisten jäsenmaiden keskiarvo olisi 16,8 % ja 25 jäsenmaan 14,7 %, jos muiden maiden kuin Suomen yritysverotus säilyisi nykyisellään. Vastaavasti investointien efektiivinen keskimääräinen veroaste (Kuvio 2) on ollut 15 jäsenmaan keskiarvon alapuolella (alle 6 %-yksikköä) lukuun ottamatta yhtiöveron hyvityksen käyttöönottoa 80- ja 90-lukujen vaihteessa, jolloin jaetun voiton yritystasolla tapahtu- 116
4 Harri Hietala Kuvio 2. Kansallisen investoinnin EATR yritysverotuksessa. vasta verovähennyksestä siirryttiin omistajatasolla tapahtuvaan yhtiöveron hyvitysjärjestelmään. Tämä voitonjakoa koskeva muutos näkyy luonnollisesti voimakkaammin efektiivisessä keskimääräisessä veroasteessa. Viime vuosina ero jäsenmaiden keskiarvoon on supistunut entistäkin pienemmäksi. Kilpailukyvyn heikkenemiseen on vaikuttanut muiden maiden suorittamat yritysverotuksen (keventävät) uudistukset, mutta ennen kaikkea Suomessa toteutetut yhteisö- ja pääomatuloverokannan nostot. Verouudistuksen myötä Suomen efektiivinen keskimääräinen veroaste laskisi 26,3 %:sta 23,6 %:iin nykyisten jäsenmaiden keskimääräisen EATR:n ollessa 28,8 % (29 % v. 2003). Kun uudet jäsenmaat otetaan huomioon, keskimääräinen EATR olisi 25,4 %. Efektiivisten veroasteiden aleneminen merkitsisi kahden kolmen jäsenmaan ohittamista. Jos otetaan huomioon pörssiyhtiön yksityisen rahoittajan verotus, verotuksen efektiivinen taso ja sen muutokset ovat hiukan toisenlaisia. Nykyään yksityisen rahoittajan verotuksella on oletettavasti hyvin vähän vaikutusta yritysten rahoituksen saatavuuteen ja investointipäätöksiin, koska globaaleilla markkinoilla pääoma liikkuu vapaasti ja verojen jälkeinen tuotto pyrkii harmonisoitumaan riippumatta yksittäisen maan henkilöverotuspäätöksistä. Tilanteen voi ajatella olevan kuitenkin poliittisesti kiinnostava. Kuviosta 3 havaitaan, kuinka korkean pääomaverotuksen Suomesta tuli eriytettyyn pääomatuloverotukseen ja yhtiöveron hyvitysjärjestelmään siirtymisen myötä yksi EU-maiden edullisimpia pääomaverottajia vuonna Verokannan nostojen myötä ja muiden maiden keventäessä yritys- ja pääomaverotustaan Suomen efektiivinen rajaveroaste on lähentynyt jäsenmaiden keskiarvoa. Suunniteltu verouudistus näyttää lähentävän Suomea edelleen. Vuonna 2005 Suomen efektiivinen rajaveroas- 117
5 ARTIKKELEITA KAK 2 / 2004 Kuvio 3. Kansallisen investoinnin EMTR koko pääomaverotuksessa. te olisi 36,7 % 25 jäsenmaan keskiarvon ollessa 37,5 % Suomen veroasteen ollessa tänä vuonna 35,5 % ja 15 jäsenmaan keskiarvon 42,5 %. Efektiivisen veroasteen nousua selittää erityisesti osinkoverotuksen kiristyminen (ks. alle). Kun rahoittajan varallisuusvero otetaan mukaan, EMTR on nykyään 42,5 % ja verouudistuksen seurauksena EMTR olisi 42,8 %. Vertaamalla näitä yllä oleviin 35,5 %:iin ja 36,7 %:iin huomataan helposti varallisuusveron aiheuttama voimakas kiila marginaali-investoinnille. Kuviosta 4 nähdään vastaava kehitys efektiivisen keskimääräisen veroasteen osalta. Efektiivinen keskimääräinen veroaste ei ole kuitenkaan saavuttanut samalla tavalla jäsenmaiden keskiarvoa, koska rahoitusmuotojen keskinäinen verokohtelu ei ole muuttunut osinkojen säilyessä yhdenkertaisen verotuksen piirissä ja luovutusvoittojen ollessa kahdenkertaisen verotuksen alaisia hankintameno-olettamaa lukuun ottamatta. Efektiivinen keskimääräinen veroaste olisi 26,1 % verouudistuksen toteutuessa (15,6 % v ja 15 jäsenmaan keskiarvo 33,3 %). Kaikkien 25 EU-jäsenmaan keskiarvo olisi 29 %, jos muissa maissa säilyisi nykyinen verotus. Efektiivisen keskimääräisen veroasteen nousu on dramaattisempi, koska menetelmässä voitonjaon verokohtelu korostuu ja voitonjaon oletetaan tapahtuvan osinkoina joiden verotus juuri kiristyisi verouudistuksessa. Taulukoista 1 ja 2 nähdään selkeästi, kuinka osakeannilla ja velalla rahoitetun investoinnin neutraali verokohtelu katoaisi verouudistuksen myötä osinkojen tullessa osittain kahdenkertaisesti verotetuksi. Rahoitettaessa investointi osakeannilla normaalituottojen jakamista verotettaisiin selkeästi ankarammin kuin rahoituksen tapahtuessa pidätettyinä voittoina, 118
6 Harri Hietala Kuvio 4. Kansallisen investoinnin EATR koko pääomaverotuksessa. mutta korkeampi osakeannilla rahoitetun investoinnin efektiivinen rajaveroaste löytyisi silti 13 jäsenmaasta ja efektiivinen keskimääräinen veroaste olisi korkeampi 8 jäsenmaassa. Taulukko 1. Kansallisen investoinnin rahoitusmuodoittaiset EMTR:t koko pääomaverotuksessa % 2005 % Pidätetty voitto 40,0 % 38,8 % Velka 29,1 % 29,0 % Osakeanti 29,1 % 46,6 % Taulukko 2. Kansallisen investoinnin rahoitusmuodoittaiset EATR:t koko pääomaverotuksessa % 2005 % Pidätetty voitto 16,5 % 26,5 % Velka 14,5 % 25,0 % Osakeanti 14,5 % 28,1 % Siten verouudistus lisäisi verotuksellisia kannustimia kerryttää voittoja yritykseen, jos yksityisen rahoittajan/omistajan verotus otettaisiin huomioon. Pidätetyillä voitoilla ja velalla rahoitetunkin investoinnin efektiivinen keskimääräinen veroaste nousisi voitonjaon verotuksen kiristymisen myötä. Velkarahoitus säilyttäisi asemansa investointeihin kannustavimpana rahoitusmuotona. Joidenkin investointikohteiden osalta velkarahoituksen efektiivinen rajaveroaste jopa hiukan kasvaisi, koska yrityksen verovähennyshyöty laskisi yhteisöverokannan alenemisen myötä. Oletetunlaisen investoinnin tapauksessa kuitenkin yhteisö- ja pääomatuloverokannan laskeva vaikutus dominoisi. Pidätetyllä voitolla rahoitetun marginaali-investoinnin tapauksessa yhteisöverokannan lasku dominoisi luovutusvoittojen verotuksen kiristymistä. 119
7 ARTIKKELEITA KAK 2 / 2004 Kuvio 5. Yli rajan investoinnin EMTR tytäryhtiön sijaintimaan mukaan. 2.2 Yrityksen kansainvälinen investointi Tarkastellaan pörssiyhtiön osalta vielä emoyhtiön täysin omistamaan ja toisessa maassa sijaitsevaan tytäryhtiöön suuntautuvan investoinnin efektiivistä verokohtelua yritysverotuksen tasolla. Maiden efektiiviset veroasteet ovat keskiarvoja 19 4 muuhun maahan/maasta suuntautuville investoinneille. Kansallisen yritysverotuksen lisäksi tulee huomioiduksi rahoitusmuotojen lähdeverotus ja kaksinkertaisen verotuksen lievennysmenettelyt. Kuvioissa 5 ja 6 esitetään Suomeen suuntautuvien investointien keskimääräinen efektiivinen raja- ja keskimääräinen veroaste. Lisäksi kuvioissa on 20 maan keskiarvo sekä matalin ja korkein johonkin 20 maasta suuntautuvien 4 Nykyisten EU-jäsenmaiden lisäksi ovat mukana USA, Japani, Uusi-Seelanti, Norja ja Islanti. investointien efektiivinen veroaste. Suomi näyttää olleen keskimäärin verotuksellisesti edullinen suorien investointien kohde niin efektiivisen rajaveroasteen kuin efektiivisen keskimääräisen veroasteenkin mukaan. Efektiiviset veroasteet ovat tosin lähestyneet 20 maan keskiarvoa. Suunniteltu verouudistus näyttää varmistavan Suomen säilymisen keskimääräistä edullisempana eli verotuksellisesti keskimääräistä houkuttelevampana investointikohteena ainakin muutaman vuoden ajan luvun verotukselliseen kilpailukykyyn ei kuitenkaan päästäisi. Lisäksi on syytä ottaa huomioon uusien jäsenmaiden, joilla on lähes poikkeuksetta edullisempi yhtiöverotus, tuoma paine. Suomeen suuntautuvan investoinnin keskimääräinen EMTR olisi 15,3 % (16,7 % v. 2003) ja EATR 26,2 % (28,3 %) vuonna Maiden keskimääräinen EMTR olisi 20,8 % ja EATR 32,4 %. Kuvioissa 7 ja 8 tarkastellaan puolestaan 120
8 Harri Hietala Kuvio 6. Yli rajan investoinnin EATR tytäryhtiön sijaintimaan mukaan. Kuvio 7. Yli rajan investoinnin EMTR emoyhtiön sijaintimaan mukaan. Suomesta yli rajan suuntautuvien investointien keskimääräisiä efektiivisiä veroasteita. Kansainvälisesti vertaillen Suomesta näyttää olleen keskimäärin verotuksellisesti hyvin edullista investoida ulkomaille 80-luvun alkupuoliskolla, kun osinkojen verovähennysoikeus otetaan huo- 121
9 ARTIKKELEITA KAK 2 / 2004 Kuvio 8. Yli rajan investoinnin EATR emoyhtiön sijaintimaan mukaan. mioon. Yhtiöveron hyvitysjärjestelmään siirtymisen myötä yritysverotus on kansainvälisesti vertaillen kohdellut ulkomaille suuntautuvia investointeja hiukan keskimääräistä edullisemmin. Verouudistus ei näytä vaikuttavan oikeastaan lainkaan ulkomaille suuntautuvien investointien keskimääräisiin efektiivisiin veroasteisiin. Suomesta ulkomaille suuntautuvien investointien keskimääräinen EMTR olisi 19,5 % ja EATR 30,3 %. Maiden keskimääräinen EMTR olisi 20,8 % ja EATR 32,4 %. Varsinkin efektiivisen keskimääräisen veroasteen säilyessä lähes entisellään emoyhtiöiden verotukselliset kannustimet siirtyä ulkomaille eivät näytä kasvavan kansallisen verotuksen samalla alentuessa. Vaikka kansainvälisen investoinnin efektiiviset veroasteet ovat keskimääräistä matalampia, Suomen kansallisen investoinnin veroasteet ovat lähes poikkeuksetta vielä matalampia. Siten verotus näyttää kannustavan jatkossakin enemmän kansallisiin investointeihin. 3 Listaamattoman osakeyhtiön pääomakustannukset ja efektiiviset veroasteet Listaamattomien osakeyhtiöiden osalta hallituksen esitys poikkeaa pörssissä noteerattujen osakeyhtiöiden edellä esitellystä verotuksesta siten, että listaamattomista yrityksistä on mahdollista saada verovapaata osinkoa määrä, joka vastaa 9 prosentin tuottoa yrityksen nettovarallisuudelle. Verovapaan osingon määrä ei saa kuitenkaan ylittää euroa osakkeenomistajaa kohden. Tämän ylittäviä osinkoja verotetaan kuten pörssiyhtiön omistajan osinkoja eli 70 prosenttisesti pääomatulona (19,6 %). Ansiotulona verotetaan 70 prosenttia osingoista, jotka ylittävät 9 prosentin tuoton (Valtiovarainministeriö 2003). Seuraavassa on tarkasteltu listaamattoman osakeyhtiön verotusta verrattuna noteeratun pörssiyhtiön verotukseen kansallisen investoin- 122
10 Harri Hietala nin tapauksessa, kun omistajan verotus otetaan huomioon. Toiseksi ehdotettua verojärjestelmää on verrattu nykyiseen järjestelmään, jossa nettovarallisuuden 13,5 prosentin tuottoa vastaavat osingot verotetaan pääomatulona ja tämän ylittävät osingot ansiotulona osingoille myönnetään kuitenkin yhtiöveron hyvitys. Lisäksi on tarkasteltu investointikannustimia verrattuna vaihtoehtoiseen sijoitukseen ja tehokkaaseen verojärjestelmään sekä nykyisen ja ehdotetun verojärjestelmän neutraalisuutta osingonjaon ja rahoitusmuotojen suhteen. Taulukoissa 3 ja 4 ovat investoinnin pääomakustannukset ja efektiiviset keskimääräiset veroasteet nykyisessä ja ehdotetussa verojärjestelmässä osingolle lankeavan omistajan rajaverokannan mukaan ja taulukoissa 5 ja 6 vielä rahoitusmuodoittain eriteltynä. Taulukoissa tummennetut pääomakustannukset ja efektiiviset keskimääräiset veroasteet vastaavat pörssiyhtiötä. Verrattuna pörssiyhtiöön muut pääomakustannukset ja siten myös efektiiviset rajaveroasteet ovat matalammat listaamattomalle yritykselle niin nykyisessä kuin ehdotetussa järjestelmässä. Siten verojärjestelmät kannustavat investoimaan enemmän listaamattomiin yrityksiin, jotta yritysten omistajat välttyisivät maksamasta korkeampaa ansiotuloveroa ja hyötyisivät pääomatulo-osingosta maksimaalisesti. Listaamattoman yrityksen efektiiviset keskimääräiset veroasteet ovat pääsääntöisesti pörssiyhtiön vastaavia korkeammat. Poikkeuksena tähän on tilanne, jossa omistajat saavat verovapaasti laskennallisen tuoton osuuden ja he eivät maksa korkeimpia ansiotulon rajaveroasteita. Siten normaalituoton ylittävää investointia tarkasteltaessa verojärjestelmien investointikannustimet ovat usein heikommat heijastaen osingonjaon kireämpää verotusta listaamattomasta yrityksestä kuin noteeratusta pörssiyhtiöstä. Taulukko 3. Kansallisen investoinnin pääomakustannukset nykyisessä ja ehdotetussa järjestelmässä. D<bN D>bN 31,83 35,83 41,83 47,83 54,83 Nykyinen 4,5 4,21 3,61 2,71 1,61 0,11 Ehdotettu bn< ,5 2,51 2,11 1,51 0,91 0,01 bn> ,7 4,51 4,21 3,71 3,21 2,51 Taulukko 4. Kansallisen investoinnin EATR:t nykyisessä ja ehdotetussa järjestelmässä. D<bN D>bN 31,83 35,83 41,83 47,83 54,83 Nykyinen 15,6 17,41 20,01 24,01 27,91 32,41 Ehdotettu bn< ,7 23,11 24,61 26,71 28,91 31,41 bn> ,1 27,5 1 29,01 31,11 33,31 35,81 123
11 ARTIKKELEITA KAK 2 / 2004 Taulukko 5. Kansallisen investoinnin pääomakustannukset rahoitusmuodoittain. D<bN D>bN Pidä- Vel- Osa- Pidä- Vel- Osa- Pidä- Vel- Osa- Pidä- Vel- Osa- Pidä- Vel- Osa- Pidä- Vel- Osatetty ka ke- tetty ka ke- tetty ka ke- tetty ka ke- tetty ka ke- tetty ka kevoitto anti voitto anti voitto anti voitto anti voitto anti voitto anti Nykyinen 4,8 4,1 4,1 4,3 4,1 3,8 3,4 4,0 3,4 1,9 4,0 2,6 0,1 3,9 1,7 2,71 3,8 0,3 Ehdotettu BN < ,9 4,2 4,0 1,5 4,1 2,4 0,9 4,0 2,2 0,11 4,0 1,7 1,11 4,0 1,3 2,61 3,9 0,6 BN > ,9 4,2 5,6 4,5 4,2 5,4 4,0 4,2 5,3 3,2 4,1 5,0 2,4 4,1 4,8 1,2 4,1 4,4 Taulukko 6. Kansallisen investoinnin EATR:t rahoitusmuodoittain. D<bN D>bN Pidä- Vel- Osa- Pidä- Vel- Osa- Pidä- Vel- Osa- Pidä- Vel- Osa- Pidä- Vel- Osa- Pidä- Vel- Osatetty ka ke- tetty ka ke- tetty ka ke- tetty ka ke- tetty ka ke- tetty ka kevoitto anti voitto anti voitto anti voitto anti voitto anti voitto anti Nykyinen 16,5 14,5 14,5 17,7 17,2 16,5 19,5 21,0 19,4 22,2 26,7 23,8 24,9 32,4 28,1 28,1 39,1 33,2 Ehdotettu BN < ,6 10,7 10,2 20,9 26,7 23,1 21,9 28,7 24,7 23,5 31,7 27,1 25,1 34,7 29,6 26,9 38,2 32,4 BN > ,5 25,0 28,1 27,5 26,9 29,7 28,6 28,9 31,3 30,1 31,9 33,7 31,7 34,9 36,2 33,5 38,5 39,0 Verrattuna nykyiseen järjestelmään ehdotettu järjestelmä kannustaisi investoimaan enemmän tilanteessa, jossa omistajat saavat osinkoja ansiotulona verovapaan osan lisäksi. Investointikannustimien kasvu seuraa siitä, että ansiotuloverotuksen osalle ei enää koituisi yhtiöveron hyvitystä ja siten järjestelmä kannustaisi omistajia entistä voimakkaammin kasvattamaan nettovarallisuutta verovapaan osingon lisäämiseksi. Kun nettovarallisuuden kasvattamisella saavutetaan sen sijaan vain 70 %:sti pääomatuloverotuksen piiriin pääseminen, nettovarallisuusvaikutus ei dominoisi edellä kuvattuun tapaan, vaan investointikannustimet olisivat heikommat kuin nykyisessä järjestelmässä johtuen luovutusvoittojen verotuksen kiristymisestä, yhteisöverokannan alenemisesta aiheutuvasta verovähennyshyödyn laskusta, vaihtoehtoisen investointikohteen verotuksen keventymisestä ja osakerahoituksen tapauksessa osinkoverotuksen kiristymisestä. Investointikannustimet olisivat toki edelleen pääomatulo-osuuden kasvattamiseen kannustavat, mutta kuitenkin heikommilla kannusteilla kuin verovapaan osan tapauksessa synnyttäen investointikynnyksen. Efektiiviset keskimääräiset veroasteet olisivat kauttaaltaan korkeampia johtuen osinkojen kireämmästä verotuksesta eli yhtiöveron hyvityksen poistumisesta lukuun ottamatta ehdotetun järjestelmän verovapaata osinkoa. Tässä poikkeustapauksessa matalampi efektiivinen keskimääräinen veroaste johtuu yhteisöverokannan alenemisesta. Kun pääomatuloosuus on verovapaata, ansiotulon korkeimman 124
12 Harri Hietala 5 (1 ansiotulon rajaveroaste) < 0,5 *(1 pääomatulon rajaveroaste). rajaveroasteen tapauksessa ehdotetun järjestelmän korkeampi pääomakustannus ja matalampi efektiivinen keskimääräinen veroaste heijastavat sitä, että tarpeeksi suurilla voitonjaon verokantaeroilla 5 nettovarallisuusvaikutuksen suhteellinen merkitys alkaa pienentyä ja voitonjaon (osinkojen suhteessa luovutusvoittojen) verotuksen suhteellinen merkitys alkaa kasvaa. Siten ehdotettu verojärjestelmä kannustaisi investoimaan (kun nettovarallisuus on matala) ja kerryttämään voittoja yritykseen enemmän kuin nykyinen järjestelmä. Edeltävät havainnot kertovat mm. siitä, että matalan nettovarallisuuden yritysten joita ovat usein esim. aloittavat yritykset omistajien täytyy maksaa korkea ansiotulon rajaveroaste joutuessaan nostamaan osinkoja, kun muita toimeentulon mahdollistavia tuloja ei ole. Tällöin omistajilla ei ole mahdollisuutta käyttää tulosta yritysten nettovarallisuuden kasvattamiseen, vaikka kasvattamiseen onkin kannustimet ja nämä kannustimet kasvavat uudistuksessa yhtiöveron hyvityksen poistumisen myötä. Toisaalta myös varsinkin varakkaiden yritysten runsaita osinkoja saavien omistajien verotus kiristyy. Ehdotetussa järjestelmässä euron verovapausraja johtaa siten siihen, että yritysten investointikannustimet ovat merkittävästi erilaiset riippuen yritysten nettovarallisuudesta ja omistajien rajaverokannoista eli yritysten osingonjaosta. Tämän seurauksena verosuunnittelu voi lisääntyä. Verrataan pääomakustannuksia vaihtoehtoisen sijoituksen jota verotetaan pääomatuloverokannalla verojen jälkeiseen tuottoon (2,9 % nykyisessä ja 3 % ehdotetussa järjestelmässä). Ehdotetusta järjestelmästä huomataan, että matalamman nettovarallisuuden jolloin pääomatulo-osuus olisi verovapaata yrityksissä verotus aiheuttaisi erityisiä kannustimia investointeihin kaikilla ansiotuloverotuksen tasoilla ja korkeamman nettovarallisuuden yrityksissä ansiotulon korkeimman rajaveroasteen tasolla. Nykyisessä järjestelmässä pääomakustannus on alle vaihtoehtoisen tuottovaatimuksen vain kolmella korkeimmalla ansiotulon rajaveroasteen tasolla. Verrattuna tehokkaaseen verojärjestelmään, jolloin pääomakustannus olisi reaalikorko (4,9 %), verojärjestelmät kannustavat investointeihin ja siten vääristävät pääomakantaa varsinkin osinkojen ansiotuloina tapahtuvan verotuksen myötä. Pääomakustannukset ja efektiiviset keskimääräiset veroasteet vaihtelisivat vähemmän annettuna euron verovapausraja ehdotetussa järjestelmässä, mutta niiden vaihtelu olisi sen sijaan suurempaa koko järjestelmässä kuin nykyisessä järjestelmässä. Tämä kertoo siitä, että annettuna euron raja investointikannustimet tasoittuisivat omistajien verokohtelun eli yritysten osingonjaon suhteen, mutta kokonaisuutena kannustimet vääristyisivät enemmän johtuen osinkojen verovapaasta osuudesta ja toisaalta osinkoverotuksen kiristymisestä yhtiöveron hyvityksen poistumisen myötä. Rahoitusmuotojen osalta havaitaan, että velka- ja osakeannilla rahoitetun investoinnin neutraali verokohtelu menetettäisiin ja varsinkin osakeannilla rahoitetun investoinnin verotus kiristyisi. Osakerahoituksen verotus olisi edullisinta ja siten investointeihin kannustavin vain, kun osinkoja saadaan verovapaasti. Pidätetyillä voitoilla rahoitetun investoinnin verorasitus olisi matalinta ja velalla rahoitetun korkeinta kuten nykyisessäkin järjestelmässä kun pääomatulo-osuus on verovapaata. Kun osa pääomatulo-osuudesta on 70 %:sti pää- 125
13 ARTIKKELEITA KAK 2 / 2004 omatuloverokannan alaista, osakeannilla rahoitetun investoinnin verorasitus olisi korkeinta ja pidätetyn voiton matalinta, jos osinkoja verotetaan ansiotulon korkeammilla rajaverokannoilla. Kun osingot verotetaan matalimmalla ansiotulon rajaverokannalla tai pääomatulona, edullisimmin ja ankarimmin verotettu rahoitusmuoto ovat eri muodot nykyisessä kuin ehdotetussa verojärjestelmässä. Lisäksi uudessa järjestelmässä edullisin investoinnin rahoitusmuoto riippuisi pääomatulo-osuuden verokohtelusta ankarimmin verotettujen rahoitusmuotojen ollessa samat kuin edellä. Tosin ehdotetussa järjestelmässä pidätetyllä voitolla rahoitettu investointi olisi ankarimmin ja osakeannilla rahoitettu investointi olisi edullisimmin verotettu kuten nykyisessä järjestelmässä kun osinko saadaan kokonaan verovapaasti. Siten listaamattomien yritysten investointikannustimet vaihtelisivat merkittävästi rahoitusmuodoittain ne riippuisivat rahoitusmuodon lisäksi yritysten nettovarallisuudesta ja osingonjaosta eli osinkojen omistajatason verokohtelusta. Ehdotetussa järjestelmässä pidätetyt voitot eli tulorahoitus olisi kuitenkin pääsääntöisesti listaamattoman yrityksen investointeihin kannustavin rahoitusmuoto. Poikkeuksia olisivat edellä jo todettu verovapaiden osinkojen tilanne sekä korkean nettovarallisuuden yritysten 70 %:sti pääomatulona verotettujen ja matalimmalla ansiotulon rajaverokannalla verotettujen osinkojen tapaukset, joissa velalla rahoitettu investointi olisi verotuksellisesti edullisin. 4 Lopuksi Jos verouudistus toteutuu ehdotetuksen mukaisena, kansallisen investoinnin efektiiviset veroasteet laskevat (2 3 prosenttiyksikköä) yritysverotuksen tasolla varmistaen keskimääräistä alemman tason ja siten keskimääräistä suuremmat investointikannustimet. Yli rajan suuntautuvien investointien efektiiviset veroasteet säilyvät lähes entisellään ja kansainvälisesti vertaillen keskimääräistä matalampina. Suomalaiseen tytäryhtiöön suuntautuvien investointien efektiiviset veroasteet laskevat keskimäärin 1 2 prosenttiyksikköä ollen 5 6 prosenttiyksikköä keskiarvon alapuolella. Siten verotukselliset kannustimet ulkomaille investoimiseen säilyvät nykyisellään ja ulkomailta Suomeen investoimiseen jopa kasvavat hiukan. Sen sijaan noteerattujen pörssiyhtiöiden rahoittajien pääomaverotuksen tasolla efektiiviset veroasteet nousevat säilyen kuitenkin maajoukossa keskimääräistä matalampina. Velka- ja osakerahoituksen välinen neutraalisuus menetetään. Varsinkin osakeannilla rahoitetun investoinnin ja osinkoina tapahtuvan voitonjaon verokohtelu kiristyy heijastaen näin voittojen yritykseen kerryttämisen edullisuutta. Listaamattomien yhtiöiden osalta voidaan todeta lisäksi, että nettovarallisuuden mukaan määräytyvät ja euroon rajatut verovapaat osingot yhdessä ansiotuloina saatavien osinkojen verotuksen kiristymisen kanssa luovat voimakkaat kannustimet investoida yritykseen nettovarallisuuden kasvattamiseksi. Tämä merkitsee investointikannustimien voimakkaampaa vääristymistä sekä erilaisten yritysten ja omistajien varsin epäneutraalia kohtelua. Siten verouudistus vahvistaa yritysverotuksen kilpailukykyä hallituksen tavoitteiden mukaisesti. Pörssiyhtiöiden rahoittajien verotus kiristyy, ja rahoitusmuotojen verokohtelu muuttuu merkittävästi. Tulorahoituksen investointikannustimet kasvavat verrattuna osakeantiin ja osinkojen verotus kiristyy heijastaen voittojen yritykseen kerryttämisen edullisuutta. 126
14 Harri Hietala Toisin kuin uudistuksen tavoitteena on ilmeisesti listaamattomien yritysten ja niiden omistajien efektiivinen verotus näyttää joissakin tapauksissa kiristyvän ja investointikannustimet vääristyvän. Vaarana on, että osingonjakoon liittyvät nettovarallisuusvaikutukset ohjaavat entistä voimakkaammin yritysten käyttäytymistä ja verosuunnittelutyö ja -kustannukset kasvavat, vaikkakin investointikannustimet kasvavat. Lisäksi matalan nettovarallisuuden yritysten omistajien verotus on hyvin kireää, kun listaamattomien yritysten tuloksia ei ole mahdollista käyttää nettovarallisuuden kasvattamiseen. Näin kannustimet aloittaa yritystoiminta ja investoida yritysten kasvuun tietyissä vaiheissa voivat olla nykyistä heikommatkin. Kirjallisuus Baker ja McKenzie (1999): Survey of the effective tax burden in the European Union. Baker & McKenzie. Devereux, M. P. ja R. Griffith (1998): The taxation of discrete investment choices. IFS Working Paper, no Institute for Fiscal Studies. Hietala, H. (2004): Forward-looking methods of tax burden on capital Effective tax rates Julkaisematon käsikirjoitus. Komissio (2001): Company taxation in the internal market. Comission Staff Working Paper, Commission of the European Communities. OECD (1991): Taxing profits in a global economy: Domestic and international issues. OECD. Valtiovarainministeriö (2003): Hallituksen kannanotto. Yritys- ja pääomatuloverotuksen uudistaminen. pdf, fi/44961.pdf,
Vuoden 2005 verouudistuksen vaikutukset sijoitustoimintaan ja osakkeen hintaan osingon irtoamispäivänä.
Vuoden 2005 verouudistuksen vaikutukset sijoitustoimintaan ja osakkeen hintaan osingon irtoamispäivänä. Kansantaloustiede Pro gradu -tutkielma Taloustieteiden laitos Tampereen yliopisto Toukokuu 2008 Jarkko
Yritysverouudistuksen vaikutukset noteeraamattoman osakeyhtiön voitonjaon verotukseen ja verosuunnitteluun
LAPPEENRANNAN TEKNILLINEN YLIOPISTO Kauppatieteiden osasto Laskentatoimi Kauppatieteen kandidaatin tutkielma Yritysverouudistuksen vaikutukset noteeraamattoman osakeyhtiön voitonjaon verotukseen ja verosuunnitteluun
JYVÄSKYLÄN YLIOPISTO. Verouudistuksen vaikutukset yritysten verosuunnitteluun
JYVÄSKYLÄN YLIOPISTO Taloustieteiden tiedekunta Verouudistuksen vaikutukset yritysten verosuunnitteluun Pro gradu-tutkielma Tutkimusraportti Elokuu 2004 Laatija: Marja Äijänen Ohjaaja: Aila Virtanen URN:NBN:fi:jyu-200571
317 EFEKTIIVINEN VEROASTE ERI SIJOITUSMUODOISSA
VATT-KESKUSTELUALOITTEITA VATT-DISCUSSION PAPERS 317 EFEKTIIVINEN VEROASTE ERI SIJOITUSMUODOISSA Seppo Kari Teemu Lyytikäinen Valtion taloudellinen tutkimuskeskus Government Institute for Economic Research
Yritysverotuksen vaikutus rahoitus- ja investointikannusteisiin
VATT Muistiot 53 Yritysverotuksen vaikutus rahoitus- ja investointikannusteisiin Seppo Kari Olli Ropponen VALTION TALOUDELLINEN TUTKIMUSKESKUS VATT VATT MUISTIOT 53 Yritysverotuksen vaikutus rahoitus-
1993 vp - HE 109 ESITYKSEN PÄÄASIALLINEN SISÅLTÖ
993 vp - HE 09 Hallituksen esitys Eduskunnalle laiksi yhtiöveron hyvityksestä annetun lain muuttamisesta sekä laiksi yhtiöveron hyvityksen käsittelystä veronsaajille verovuodelta 992 tehtävissä tilityksissä